**A felvételi lehetőségekről szóló tájékoztató**

Óvodai jelentkezés és felvétel folyamatának szabályozása  
  
a) A szervezett jelentkezés időpontját a fenntartó határozza meg.  
b) Az érdeklődők hirdetmény útján tájékozódhatnak a jelentkezés időpontjáról és a feltételekről.  
c) Jelentkezni a kitöltött jelentkezési lap leadásával, gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolvánnyal, továbbá a szülő személyi azonosító és lakcímet igazoló hatósági igazolványával.  
d) Az óvodavezető átveszi a jelentkezési lapot és beírja a gyermek adatait a felvételi előjegyzési naplóba.  
e) A felvételről az óvodavezető dönt. (Nkt 49§) Túljelentkezés esetén az intézményi felvételi bizottság dönt a felvételi szempontsor /Az óvoda működésének rendje 6. pont/ alapján. Az intézményben elutasítottak elhelyezéséről a fenntartó által összehívott felvételi bizottság dönt, amelyről jegyzőkönyv készül.  
f) A felvétel tényéről írásos értesítés, az elutasításról és az átirányításról határozat formájában tájékoztatjuk a jelentkezőket.  
g) Az értesítést és a határozatot az óvodavezető által kijelölt időben személyesen lehet átvenni, melynek tényét aláírással kell igazolni. Amennyiben az adott időpontig nem történik meg az átvétel, a szülőt a következő 3 munkanapon belül tértivevényes levélben kell kiértesíteni.  
h) A határozat ellen fellebbezéssel lehet élni, melyet Cegléd város Jegyzőjének címezve az óvodavezetőnél lehet leadni.  
i) A gyermekek csoportba való besorolásáról az óvodavezető dönt a szülők és az óvodapedagógusok véleményének figyelembevételével.  
j) Az újonnan jelentkező gyermekek fogadása a nevelési év első napjával /szeptember 01./ történik.  
k) Az óvoda felveheti azt a gyermeket is, aki a harmadik életévét a felvételétől számított 6 hónapon belül betölti, feltéve, hogy a három éves és annál idősebb gyermek óvodai felvételi kérelme teljesíthető.  
l) Sajátos nevelési igényű gyermek felvétele szakértői vélemény alapján történik.  
m) Felvételre a nevelési év folyamán bármikor sor kerülhet, amennyiben az adott intézményben van szabad férőhely.  
  
Az óvodába az a gyermek vehető fel, aki:  
- Adott év augusztus 31. napjáig a harmadik életévét betöltötte /Nkt 8§ (2)/  
- Halmozottan hátrányos helyzetű /Gyvt. 1997. évi XXXI. tv 67/A§ fogalmazza meg, hogy kik tartoznak ide./  
- Bölcsődébe járó gyermek, /dolgozó szülők gyermeke/  
- Testvérgyermek,  
- Többgyermekes család gyermeke,  
- Egyedülálló szülő gyermeke,  
- Amennyiben a férőhely engedi az a három évesnél fiatalabb gyermek is felvehető, aki az óvodába járás megkezdését követő 6 hónapon belül betölti 3. életévét,  
- Körzethatáron belül lakik,  
- A körzethatáron kívül lakó gyermekek csak abban az esetben vehetők fel, ha a jelentkezők száma nem haladja meg a férőhelyek számát.

**A beiratkozásra meghatározott idő**

A beiratkozásra meghatározott idő  
  
Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről a beiratkozás első határnapját megelőzően legalább harminc nappal közleményt vagy hirdetményt tesz közzé.

**A fenntartó által engedélyezett osztályok, csoportok száma**

A fenntartó által engedélyezett csoportok száma  
  
Óvoda Engedélyezett létszám Engedélyezett csoportok száma  
Széchenyi Úti Óvoda 187 /7  
Budai Úti Tagóvoda 41 /2  
Ugyeri Tagóvoda 75 /3  
Deák Utcai Tagóvoda 108 /4

**Köznevelési feladatot ellátó intézményegységenként a térítési díj, a tandíj, egyéb díjfizetési kötelezettség (a továbbiakban együtt: díj) jogcíme és mértéke, továbbá tanévenként, nevelési évenként az egy főre megállapított díjak mértéke, a fenntartó által adható kedvezmények, beleértve a jogosultsági és igénylési feltételeket is**

A gyermekek szülei az intézményben, a gyermekük által igénybe vett étkezésért, a köznevelési törvény előírásai alapján az óvoda fenntartója által meghatározott szabályok szerint térítési díjat fizetnek.  
Az óvodai étkezés igénybevételének szabályai:  
ϖ Intézményi étkeztetésben az a gyermek részesülhet, akinek szülője, gondviselője az étkezés térítési díját az óvodában kapott étkezési térítési díj számlája alapján az alábbi módokon befizeti: online fizetéssel és banki átutalással. Erre a szülőnek a számla kézhezvételétől számított nyolcadik napig van lehetősége.  
ϖ Amennyiben a gyermek a nevelési év során betegség vagy egyéb ok miatt hiányzik, az intézményből, a távolmaradást és annak várható időtartamát délelőtt 9 óráig kell bejelenteni az intézménynek. A bejelentéssel egyidőben nyilatkozni kell arról, hogy a gyermek hiányzás ideje alatt:  
- nem veszi igénybe az ellátást (a lemondás a bejelentést követő naptól érvényesíthető)  
- igényt tart a le nem mondott ételadag elvitelére.  
A lemondás a bejelentést követő napon lép életbe, s a következő befizetéskor írható jóvá.  
  
A gyermek szülője/más törvényes képviselője/gondviselője a gyermekétkeztetési normatív kedvezmény igénybevételét az alábbi jogcím alapján kérheti:,  
mivel a gyermek(ek):  
a) rendszeres gyermekvédelmi kedvezményben részesül ...... év ......... hónap ...... napjától,  
b) tartósan beteg vagy fogyatékos,  
c) családjában tartósan beteg vagy fogyatékos gyermeket nevelnek,  
d) családjában három vagy több gyermeket nevelnek,  
e) nevelésbe vételét rendelte el a gyámhatóság, vagy  
f) családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át.

**A fenntartó nevelési-oktatási intézmény munkájával összefüggő értékelésének nyilvános megállapításai és időpontjai**

A fenntartó részt vesz a vezetői és intézményi tanfelügyelet folyamatában, értékelését a tanfelügyeleti dokumentumok tartalmazzák

**A nevelési-oktatási intézmény nyitva tartásának rendje**

Óvoda neve: Széchenyi Úti Óvoda  
Címe: 2700 Cegléd, Széchenyi út 14.  
Nyitvatartási ideje: 6:00 -17:00  
  
Tagóvoda neve: Széchenyi Úti Óvoda Budai Úti Tagóvodája  
Címe: 2700 Cegléd, Külső Budai út 10.  
Nyitvatartási ideje: 5:30 -17:00  
  
Tagóvoda neve: Széchenyi Úti Óvoda Ugyeri Tagóvodája  
Címe: 2700 Cegléd, Ugyer, Külterület 066/2  
Nyitvatartási ideje: 6:30 -16:30  
  
Tagóvoda neve: Széchenyi Úti Óvoda Deák Utcai Tagóvodája  
Címe: 2700 Cegléd, Deák utca 1  
Nyitvatartási ideje: 6:00 -17:00

**Éves munkaterv alapján a nevelési évben, tanévben tervezett jelentősebb rendezvények, események időpontjai**

Nevelés nélküli munkanapok  
  
  
Időpont Tervezett program  
2024.12.07. Nevelési értekezlet: „Ovi-Kréta” használatával kapcsolatos gyakorlati nehézségek intézményi szintű megbeszélése  
2024.03. Mentálhigiénés egészségvédő, rekreációs program  
  
A feladatellátási helyek 1-1 napot külön használnak fel szervezetfejlesztésre.  
  
2025.08.28. Tanévnyitó értekezlet  
  
Az óvodai élethez kapcsolódó ünnepek, megemlékezések  
¬ 2024.09. 30. Mese Világnapja /SZ./  
¬ 2024.10. 04. Az állatok világnapja /SZ/  
¬ 2024.12.06. Mikulás  
¬ 2024.11.27-12.20. között Advent /SZ, B, D, U./  
¬ 2024.12.11-19 között Karácsonyi ünnepség /D, U/  
¬ 2025.02.13. Farsang  
¬ 2025. 03. 10.-14. Március 15.  
¬ 2025.03.17.-21. Víz világnapja  
¬ 2025.04.18.-21. Húsvét (04.14.-17.)  
¬ 2025.04. 22.-25. Föld napja  
¬ 2025.05.05.-09. Madarak és fák napja  
¬ 2025.05.26-05.31. között Évzáró  
¬ 2025.06.02.-06. Családi gyermeknap  
¬ 2025.06.01. Családi gyermeknapon belül a nemzeti összetartozás napja /D/  
¬ Születésnapok – névnapok folyamatosan  
/SZ= Széchenyi Úti Óvoda D= Deák Utcai Tagóvoda, B= Budai Úti Tagóvoda, U= Ugyeri Tagóvoda  
  
  
Szülői értekezletek  
  
¬ Őszi: 2024. 09.16-09.27-ig  
¬ Kiscsoportban: november első felében  
¬ Tavaszi: 2025. 04.01-04.11-ig  
¬ Igény szerint év közben is lehetőség van további értekezletek összehívására  
  
Fogadóóra  
  
¬ Óvodavezetői fogadóóra: minden hónap első csütörtök 16:00-17:00  
¬ Óvodapedagógusi fogadóóra: csoportonként évente kétszer (HHH gyermekek esetében 3x) kötelező a szülővel egyeztetett időpontban, igény szerint többször is tartható, tekintettel a járványhelyzetre.  
Törekedni kell a szülői tájékoztatás szakszerűségére, a gyermek fejlettségi állapotához igazodó fejlesztési terv készítésére.  
  
  
Nyílt napok  
A nagycsoportosoknak november vége-december eleje. 2024.11.25.-12.06. Igazodva a mindenkori helyzethez, 2025.01.13- 01.24. között a szülők számára a kiscsoport kivételével, egy alkalommal.  
A nyílt napot az alsó tagozatos tanító néniknek, 2025.02.03.-07. közötti hétre tervezzük.  
Az Ugyeri Tagóvodában nyitott óvodaprogram keretében, bármikor lehetősége van a szülőnek betekinteni az óvodai életbe.